English: Diolch, and again I look forward to working with you closely taking this Bill forward. I'm going to start with your last bit around funding. You asked when you'll be able to scrutinise the funding elements of it. We're doing some economic analysis and modelling. That will be done for the rest of the course of this year and probably into early next year, so I would imagine it will be around spring of next year. There is huge uncertainty around funding, as you know. We'd been promised that we wouldn't lose a penny from the UK Government; we've seen that's not the case. But I just wish we could get some certainty from the UK Government. I go back to what Sam Kurtz was asking around stability and growth. It's really hard to offer stability. I've done my very best with keeping the BPS going, for instance, for a few more years than other parts of the UK were looking at, but it is very difficult to give that stability that I really would like to give, without knowing. And you will have seen the Scottish Government's announcements this week around the cutting of their agricultural Bill. It's not, I'm sure, where they would want to be; it's not where anybody would want to be. But, unfortunately, because of the lack of confirmation around the agricultural funding from the UK Government, it is very difficult to do that, but I hope that answers your question. I think one of the things I've been really keen to avoid, and this came about early, at the start of the policy work around this piece of legislation, when I went to New Zealand, to talk to farmers there who remembered that cliff edge they had in 1984 when they stopped their basic payment scheme, and you saw the small farms that were just absolutely swallowed up by the large farms, and they lost that feeling of community, and of course they don't have the language to preserve that we do here in Wales. So, I was very clear right from the start that we had to protect those small family farms and not allow them to be swallowed up so that they lost that feel of community, and they saw rugby clubs disappearing because the farms weren't there to sustain them. So, that was very much part of early thinking in relation to the Bill. I hear what you're saying about there being too broad powers, and there probably isn't a perfect answer I can give you, but it is about that balance. I think we need to have that flexibility to support the sector in the way that we do with stable policies, and I think the way to do that is the way that we've set out. The section you refer to around sustainable land management outcomes, they're referred to as purposes within the Bill and they absolutely reflect the SLM outcomes that support may be given for, and there's a list of support that can be provided. That's financial or otherwise, really, and that's what this Bill will enable Ministers to do, to provide that support for agriculture and ancillary activities in a way that that will then contribute to the sustainable land management objectives. Of course, our main delivery mechanism will be the sustainable farming scheme. That's why it's really so important. I plugged it again today. Please make sure that as many people - constituents and farmers - please, help us with that co-design, because it needs to work for them. I should say the list of purposes within the Bill seeks to meet the requirement that we are looking for, but the list of purposes isn't exhaustive. So, there's room for more there. I think that's everything.
Welsh: Diolch, ac unwaith eto rwy'n edrych ymlaen at weithio'n agos gyda chi'n wrth fynd â'r Bil hwn ymlaen. Rwy'n mynd i ddechrau gyda'ch darn olaf ynghylch cyllid. Fe wnaethoch chi ofyn pryd y byddwch chi'n gallu craffu ar yr elfennau cyllido ohono. Rydym yn gwneud rhywfaint o ddadansoddiad economaidd a modelu. Bydd hynny'n cael ei wneud dros weddill eleni ac mae'n debyg i mewn i ddechrau'r flwyddyn nesaf, felly byddwn yn dychmygu y bydd tua gwanwyn y flwyddyn nesaf. Mae ansicrwydd enfawr ynghylch cyllid, fel y gwyddoch chi. Roeddem ni wedi cael addewid gan Lywodraeth y DU na fyddem ni'n colli ceiniog; rydym ni wedi gweld nad yw hynny'n wir. Ond hoffwn i pe byddai modd i ni gael rhywfaint o sicrwydd gan Lywodraeth y DU. Af yn ôl at yr hyn yr oedd Sam Kurtz yn ei ofyn ynghylch sefydlogrwydd a thwf. Mae'n anodd iawn cynnig sefydlogrwydd. Rwyf wedi gwneud fy ngorau glas i gadw cynllun y taliad sylfaenol, er enghraifft, am ychydig mwy o flynyddoedd nag oedd rhannau eraill o'r DU yn ei ystyried, ond mae'n anodd iawn rhoi'r sefydlogrwydd hwnnw yr hoffwn i ei roi mewn gwirionedd, heb wybod. Ac fe fyddwch wedi gweld cyhoeddiadau Llywodraeth yr Alban yr wythnos hon ynghylch torri eu Bil amaethyddol. Nid dyma'r sefyllfa y bydden nhw'n ei dymuno rwy'n siŵr; na neb arall. Ond, yn anffodus, oherwydd diffyg cadarnhad ynglŷn â'r cyllid amaethyddol gan Lywodraeth y DU, mae'n anodd iawn i wneud hynny, ond gobeithio bod hynny'n ateb eich cwestiwn. Rwy'n credu mai un o'r pethau yr wyf wedi bod yn awyddus iawn i'w osgoi, a digwyddodd hyn yn gynnar, ar ddechrau'r gwaith polisi ynghylch y darn hwn o ddeddfwriaeth, pan es i i Seland Newydd, i siarad â ffermwyr yno a oedd yn cofio'r dibyn hwnnw oedd ganddyn nhw ym 1984 pan wnaethon nhw roi gorau i'w cynllun talu sylfaenol, ac roeddech chi'n gweld y ffermydd bach oedd newydd gael eu llyncu'n llwyr gan y ffermydd mawr, ac fe gollon nhw'r teimlad hwnnw o gymuned, ac wrth gwrs does ganddyn nhw ddim yr iaith i'w chadw fel sydd gennym ni yma yng Nghymru. Felly, roeddwn i'n glir iawn o'r dechrau bod rhaid amddiffyn y ffermydd bach teuluol yna a pheidio â chaniatáu iddyn nhw gael eu llyncu ac felly colli'r teimlad hwnnw o gymuned, ac roedden nhw'n gweld clybiau rygbi yn diflannu oherwydd nad oedd y ffermydd yno i'w cynnal. Felly, roedd hynny'n rhan fawr o feddwl cynnar mewn cysylltiad â'r Bil. Rwy'n clywed yr hyn yr ydych yn ei ddweud ynghylch y ffaith bod yna bwerau rhy eang, ac mae'n debyg nad oes ateb perffaith y gallaf ei roi i chi, ond mae'n ymwneud â'r cydbwysedd hwnnw. Rwy'n credu bod angen i ni gael yr hyblygrwydd hwnnw i gefnogi'r sector yn y ffordd yr ydym ni'n ei wneud gyda pholisïau sefydlog, ac rwy'n credu mai'r ffordd o wneud hynny yw'r ffordd yr ydym ni wedi ei nodi. Mae'r adran yr ydych chi'n cyfeirio ati o ran canlyniadau rheoli tir cynaliadwy; cyfeirir atyn nhw fel dibenion o fewn y Bil ac maen nhw'n adlewyrchu'n llwyr ganlyniadau rheoli tir yn gynaliadwy y gellir rhoi cefnogaeth iddyn nhw, ac mae rhestr o gefnogaeth y gellir ei darparu. Mae hynny'n ariannol neu fel arall, mewn gwirionedd, a dyna fydd y Bil hwn yn galluogi Gweinidogion i'w wneud, i ddarparu'r gefnogaeth honno i amaethyddiaeth a gweithgareddau ategol mewn ffordd a fydd wedyn yn cyfrannu at yr amcanion rheoli tir yn gynaliadwy. Wrth gwrs, ein prif ddull cyflawni fydd y cynllun ffermio cynaliadwy. Dyna pam y mae mor bwysig mewn gwirionedd. Fe wnes i ei hybu eto heddiw. Gwnewch yn siŵr bod cymaint o bobl - etholwyr a ffermwyr - os gwelwch yn dda, yn ein helpu ni gyda'r cyd-ddylunio hwnnw, oherwydd mae angen iddo weithio iddyn nhw. Dylwn i ddweud bod y rhestr o ddibenion o fewn y Bil yn ceisio bodloni'r gofyniad yr ydym yn chwilio amdano, ond nid yw'r rhestr o ddibenion yn gynhwysfawr. Felly, mae lle i fwy yno. Rwy'n credu mai dyna bopeth.